དོན་ཚན་བཅུ་བཞི་བ།བགྲོད་ལམ་སྟེང་རྒྱུག་པའི་འགྲུལ་སྐྱེལ་རླངས་འཁོར་དང་།དོས་འདྲེན་རླངས་འཁོར་ཆེ་གྲས།འཁོར་སྒམ་ཕྱེད་ཀ་ཅན་གྱི་འདྲུད་འཐེན་རླངས་འཁོར་བཅས་ཀྱིས་རྒྱལ་ཁབ་ཀྱི་ཚད་གཞི་དང་མཐུན་པའི་བགྲོད་སྐྱོད་ཟིན་འགོད་འཇལ་ཆས་འཇོག་པ་དང་སྤྱོད་དགོས།འགྲིམ་འགྲུལ་ཉེན་རྟོག་པས་སྒུལ་སྐྱོད་རླངས་འཁོར་གྱི་བགྲོད་སྐྱོད་མྱུར་ཚད་དང་།བསྟུད་མར་ཁ་ལོ་བསྒྱུར་བའི་དུས་ཚོད་བཅས་བགྲོད་སྐྱོད་ཀྱི་སྣང་ཚུལ་གཞན་དག་ལའང་བརྟག་བགོས་ནས་ལག་བསྟར་བྱ་ཆོག་སྟེ།ལག་བསྟར་གྱི་གོ་རིམ་རྒྱལ་སྲིད་སྤྱི་ཁྱབ་ཁང་སྒུལ་སྐྱོད་རླངས་འཁོར་གཙོ་གཉེར་སྡེ་ཁག་དང་འབྲེལ་ཡོད་སྡེ་ཁག་གིས་མཉམ་འབྲེལ་གྱིས་གཏན་ཁེལ་བྱེད་དགོས།